คณะนิเทศศาสตร์ มหาวิทยาลัยกรุงเทพ - วิกิพีเดีย

# คณะนิเทศศาสตร์ มหาวิทยาลัยกรุงเทพ

### จากวิกิพีเดีย สารานุกรมเสรี

สารานุกรมประเทศไทย
...

คณะนิเทศศาสตร์ มหาวิทยาลัยกรุงเทพ เป็นมหาวิทยาลัยเอกชนแห่งแรกที่เปิดสอนในสาขาวิชานิเทศศาสตร์ โดยมุ่งหวังที่จะผลิตนักนิเทศศาสตร์ยุคใหม่ที่มีความรู้ในเชิงทฤษฎีและปฏิบัติ มีความสามารถในการวิจัย การวางแผน การเรียนรู้สิ่งใหม่ๆ รวมทั้งมีความคิดสร้างสรรค์ ซึ่งจะเป็นพื้นฐานที่สามารถนำไปประยุกต์ใช้ได้อย่างมีศิลปะและเหมาะสมกับสถานการณ์ต่าง ๆ ที่เปลี่ยนแปลงไปอย่างรวดเร็วตามกระแสโลก

## [แก้] ประวัติ

เมื่อครั้งยังเป็น "วิทยาลัยกรุงเทพ" ก็มีการจัดการเรียนการสอนในสาขานิเทศศาสตร์ โดยในขณะนั้นใช้ชื่อว่า "แผนกวิชาสื่อสารมวลชน" และเปลี่ยนชื่อเป็น "คณะสื่อสารมวลชน" ซึ่งเปิดสอนสาขาการประชาสัมพันธ์และสาขาวารสารศาสตร์ ต่อมาเมื่อ ปี พ.ศ. 2522 ได้มีการเปิดสาขาการโฆษณาเพิ่มขึ้น และได้เปลี่ยนชื่อเป็น "คณะนิเทศศาสตร์" ซึ่งเป็นชื่อที่ครอบคลุมในสาขาอาชีพทางการสื่อสารได้กว้างกว่า

## [แก้] หน่วยงาน

คณะนิเทศศาสตร์ มหาวิทยาลัยกรุงเทพเปิดสอน 10 สาขาวิชา ใน 7 ภาควิชา ได้แก่

### [แก้] ภาควิชาวารสารศาสตร์

เปิดสอน ใน 2 สาขาวิชา ได้แก่ สาขาวิชาวารสารศาตร์สื่อสิ่งพิมพ์ และ สาขาวิชาวารสารศาสตร์สื่อวิทยุกระจายเสียงและโทรทัศน์ มุ่งเน้นการผลิตบัณฑิตที่มีความรู้ความเข้าใจทั้งในด้านทฤษฏีและปฏิบัติ ฝึกฝนพัฒนาทักษะและความชำนาญเพื่อพร้อมที่จะก้าวออกไปประกอบอาชีพสนองต่อตลาดแรงงานในสาขาวิชาชีพด้านวารสาร โดยผู้เรียนสามารถเลือกศึกษาทางด้านวารสารศาสตร์สิ่งพิมพ์ ที่มีรายวิชาที่เน้นหนักไปทางด้านงานหนังสือพิมพ์ นิตยสาร ทั้งในรูปแบบของการผลิตเนื้อหา เช่น งานข่าว งานบทความและสารคดี ไปจนถึงการผลิตและออกแบบจัดทำหนังสือพิมพ์และนิตยสาร หรือจะเลือกศึกษาทางวารสารศาสตร์วิทยุกระจายเสียงและวิทยุโทรทัศน์ ซึ่งนักศึกษาจะได้เรียนรู้การทำงานวารสารศาสตร์ในรูปของสื่อวิทยุกระจายเสียงและวิทยุโทรทัศน์ อันเป็นสื่อที่มีบทบาทสำคัญในยุคปัจจุบัน ซึ่งนอกจากนั้นนักศึกษายังมีโอกาสที่จะเลือกศึกษาในรายวิชาต่างๆ อาทิ วารสารศาสตร์ออนไลน์ การรายงานข่าวกีฬา ข่าวบันเทิง การบริหารสื่อวารสารศาสตร์ การถ่ายภาพวารสารศาสตร์ การจัดการข้อมูลดิจิตอลก่อนการพิมพ์ ฯลฯ

### [แก้] ภาควิชาการประชาสัมพันธ์

ภาควิชาการประชาสัมพันธ์ จัดการเรียนการสอน สาขาการประชมสัมพันธ์ โดยเน้นความเชี่ยวชาญเฉพาะด้านที่ตอบสนองความหลากหลายของสังคมเพื่อพัฒนาการเรียนการสอนด้านการประชาสัมพันธ์ให้เป็นที่ยอมรับมากขึ้นในฐานะที่เป็นกลไกสำคัญในการส่งเสริมและสนับสนุนการพัฒนาแบบบูรณาการ เพื่อเชื่อมโยงเศรษฐกิจ เทคโนโลยี การเมือง สังคม และวัฒนธรรม

จากการที่ภาควิชาการประชาสัมพันธได้มุ่งเน้นการผลิตบัณฑิตให้มีความรู้และความสามารถอันหลากหลายเพื่อตอบสนอง ความต้องการของตลาดแรงงานในปัจจุบัน หลักสูตรของภาควิชาการประชาสัมพันธ์ จึงประกอบด้วยรายวิชาต่าง ๆ ดังเช่น หลักการประชาสัมพันธ์ การเผยแพร่และการเขียนข่าวประชาสัมพันธ์ การวิจัยเพื่อการประชาสัมพันธ์ การวางแผนการประชาสัมพันธ์เชิงกลยุทธ์ การผลิตสื่อและกิจกรรมเพื่อส่งเสริมการตลาด การจัดกิจกรรมพิเศษ การสื่อสารการตลาดแบบบูรณาการ การสื่อสารเพื่อสร้างเอกลักษณะและภาพลักษณะขององค์กร การบริหารประเด็นและการสื่อสารในภาวะวิกฤต การประชาสัมพันธ์เพื่อการเมือง การบริหารความสัมพันธ์แบบบูรณาการ การประชาสัมพันธ์ระดับสากล เป็นต้น

### [แก้] ภาควิชาการโฆษณา

เปิดสอนใน 2 สาขาวิชา ได้แก่ สาขาวิชาการสร้างสรรค์งานโฆษณา และ สาขาวิชาการโฆษณาเชิงกลยุทธ์ หลักสูตรที่เปิดโอกาสให้ผู้เรียนสามารถเลือกเรียนเน้นหนักด้านการสร้างสรรค์ หรือด้านการจัดการ รวมถึงกิจกรรมวิชาการประจำปี อาทิ งานนิทรรศการแสดงผลงานของนักศึกษาชั้นปีที่ 4 (MADD Awards) โครงการฝึกอบรมเชิงปฏิบัติการ Creative Workshop และ Client Service Workshop สาขาวิชาโฆษณาจึงมุ่งเน้นให้ผู้เรียนมีความรอบรู้ทั้งภาคทฤษฎีและปฏิบัติในการวิเคราะห์ วิจัย วางแผน บริหาร สร้างสรรค์และผลิตผลงานโฆษณาอันทรงประสิทธิภาพภายใต้กรอบจรรยาบรรณแห่งวิชาชีพโฆษณา

### [แก้] ภาควิชาวิทยุกระจายเสียงและวิทยุโทรทัศน์

เปิดสอนสาขา สาขาวิชาวิทยุกระจายเสียง วิทยุโทรทัศน์ ซึ่งเป็นหลักสูตรที่เตรียมนักศึกษาให้พร้อมสำหรับการเป็นผู้ผลิตรายการในยุคของการพัฒนาสื่อด้วยความรู้ภาคทฤษฎีและประสบการณ์ภาคปฏิบัติอย่างครบถ้วน นักศึกษามีโอกาสฝึกนำทฤษฎีไปใช้ในการสร้างสรรค์ผลิตรายการ เช่น รายการข่าว รายการสารคดี รายการละคร และรายการบันเทิงอื่น ๆ โดยอยู่บนพื้นฐานแห่งจริยธรรมและจรรยาบรรณของนักวิชาชีพสื่อสารมวลชนสทั้งยังเป็นผู้มีความรู้เท่าทันเหตุการณ์และสภาวะความเคลื่อนไหวในโลกซึ่งนับเป็นสิ่งสำคัญอย่างยิ่งของนักสื่อสารมวลชนที่ดี

### [แก้] ภาควิชาการสื่อสารตรา

ภาควิชาการสื่อสารตรา เปิดสอน สาขาการสื่อสารตรา เพื่อมุ่งเตรียมความพร้อมในการผลิตบัณฑิตให้มีความรู้และเชี่ยวชาญในเชิงทฤษฎี แนวคิด หลักการ และวิชาชีพการสื่อสารแบรนด์ โดยจะเน้นความรอบรู้ในเชิงสหวิทยาการที่ ครอบคลุม ถึงด้านนิเทศศาสตร์ ศิลปศาสตร์ ภาษา สังคมศาสตร์ มนุษยศาสตร์ เทคโนโลยี การบริหารจัดการ การตลาด ทั้งในระดับประเทศและระดับสากล และสามารถศึกษาสภาพแวดล้อมของผู้ที่เกี่ยวข้อง ประเด็นปัญหา กลยุทธ์ กลวิธีการสื่อสารแบรนด์ในระดับผลิตภัณฑ์และองค์กรอย่างมีประสิทธิภาพและประสิทธิผล

### [แก้] ภาควิชาศิลปะการแสดง

เปิดสอนใน 3 สาขาวิชาคือ สาขาวิชาการแสดงและการกำกับการแสดง และสาขาวิชาการเขียนบท มหาวิทยาลัยกรุงเทพเป็นมหาวิทยาลัยเอกชนแห่งแรกที่บุกเบิกการเรียนการสอนด้านศิลปะการแสดงในระดับปริญญาตรี เอกลักษณ์สำคัญของสาขาวิชาศิลปะการแสดงคือการเรียนที่เน้นทักษะปฏิบัติของนักศึกษาผสมผสานทฤษฎีและสุนทรีย์ มุ่งสร้างบุคลากร ที่รอบรู้และเชี่ยวชาญในสายงานการแสดงด้านต่าง ๆ เพื่อเป็นกำลัง สำคัญของวงการศิลปะบันเทิง เนื้อหาและวิธีการสอนในแต่ละวิชาได้รับการพัฒนาเพื่อให้นักศึกษาได้รับประโยชน์สูงสุด ด้วยการจัดการเรียนการสอนและการสัมมนาเชิงปฏิบัติการ อีกทั้งยังจัดให้มีโครงการการแสดงต่าง ๆ เพื่อเสริมหลักสูตร โดยมีศิลปินรับเชิญทั้งในและต่างประเทศมาร่วมให้ความรู้และคำแนะนำแก่นักศึกษา เพื่อให้ผู้เรียนได้มีส่วนร่วมในกระบวนการสร้างสรรค์และกระบวนการผลิตอย่างเต็มที่

### [แก้] ภาควิชาภาพยนตร์

เปิดสอนใน สาขาวิชาภาพยนตร์ ผลิตบุคลากรรุ่นใหม่ที่มีไฟในการสร้างสรรค์ พร้อมที่จะพัฒนาอุตสาหกรรมภาพยนตร์ไทยให้ก้าวไปสู่เวทีสากล ภาควิชาภาพยนตร์ คณะนิเทศศาสตร์ มหาวิทยาลัยกรุงเทพ จึงจัดหลักสูตรการเรียนการสอนที่เน้นความเชี่ยวชาญใน 3 ด้าน คือ

1. การผลิตภาพยนตร์ มุ่งเน้นการผลิต การกำกับภาพยนตร์ การกำกับศิลป์ และการถ่ายทำ
2. การบริหารงานภาพยนตร์ มุ่งเน้นการดำเนินธุรกิจ การจัดการ และการบริหารงานในอุตสาหกรรมภาพยนตร์
3. ภาพยนตร์ศึกษามุ่งเน้นการวิเคราะห์วิจารณ์ภาพยนตร์

นอกจากนี้ภาควิชาฯ มุ่งสร้างผลงานภาพยนตร์ที่มีเอกลักษณ์ และคุณภาพทางด้านบทภาพยนตร์ การแสดง และการกำกับการแสดง เพื่อเป็นเวทีให้นักศึกษา ได้ฝึกฝนทักษะทั้งด้านการผลิต การจัดการ และการวิเคราะห์วิจารณ์

## [แก้] แหล่งข้อมูลอื่น

- คณะนิเทศศาสตร์ มหาวิทยาลัยกรุงเทพ

| หน่วยงานในมหาวิทยาลัยกรุงเทพ
| หน่วยงาน
--- | ---
คณะ | บริหารธุรกิจ · บัญชี · นิเทศศาสตร์ · มนุษยศาสตร์ · นิติศาสตร์ · เศรษฐศาสตร์ · วิทยาศาสตร์และเทคโนโลยี · ศิลปกรรมศาสตร์ · วิศวกรรมศาสตร์
วิทยาลัย | วิทยาลัยนานาชาติ

| คณะนิเทศศาสตร์ มหาวิทยาลัยกรุงเทพ เป็นบทความเกี่ยวกับ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ คณะนิเทศศาสตร์ มหาวิทยาลัยกรุงเทพ ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%99%E0%B8%B4%E0%B9%80%E0%B8%97%E0%B8%A8%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%81%E0%B8%A3%E0%B8%B8%E0%B8%87%E0%B9%80%E0%B8%97%E0%B8%9E.html".

หมวดหมู่: คณะนิเทศศาสตร์ | มหาวิทยาลัยกรุงเทพ | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา